যাদবপুরের আজাদ কাশ্মীরের স্লোগান নিয়ে মামলা দায়ের পুলিশের

কলকাতা: যাদবপুর বিশ্ববিদ্যালয়ের (Jadavpur University) দেওয়ালে আজাদ কাশ্মীরের স্লোগান (Azad Kashmir wall writing at Jadavpur University)। দেওয়াল লিখন ঘিরে নতুন করে উত্তেজনা ছড়িয়েছে। আজাদ কাশ্মীর লেখা পোস্টারের ঘটনায় মামলা দায়ের করল পুলিশ। ভারতীয় ন্যায় সংহিতা ১৫২/৬১ বি ধারায় মামলা দায়ের করে তদন্ত শুরু করল পুলিশ। 152- রাষ্ট্রবিরোধী কার্যকলাপ, ভারতীয় সার্বভৌমত্ব লঙ্ঘন।ও 61(2)- অপরাধমূলক কার্যকলাপের জন্য মামলা দায়ের করল পুলিশ। সূত্রের খবর, ছাত্র আন্দোলনের অছিলায় ভারতকে অশান্ত করতে মদত জোগাচ্ছে বহিঃশত্রুরা। বিশ্ববিদ্যালয়ের ক্যাম্পাসে দেশ বিরোধী শক্তি যাতে কোনওভাবেই যাতে মাথাচাড়া দিতে বাড়তে না পারে, তাই ‘রাষ্ট্রদ্রোহে’র মামলা রুজু করল পুলিশ।

আরও পড়ুন: হাসপাতাল থেকে বাড়ি ফিরলেন যাদবপুরের আহত পড়ুয়া ইন্দ্রানুজ

যাদবপুর বিশ্ববিদ্যালয়ের ৩ নম্বর গেটের কাছে লেখা হয়েছে আজাদ কাশ্মীরের স্লোগান। মুক্ত প্যালেস্তাইনেরও দাবি জানানো হয়েছে। লেখা আজাদ কাশ্মীর ! আজাদ কাশ্মীরের নীচে লেখা, Free Palestine , লাদাখ, মণিপুর,দেউচা-পাঁচামি-সহ একাধিক স্থানের নাম। আর এই দেওয়াল লিখন ঘিরেই শুরু হয়েছে বিতর্ক। কারা লিখল স্লোগান, সবার মুখে কুলুপ। নেপথ্যে অতিবাম ছাত্র সংগঠন, অভিযোগ টিএমসিপি-র।

অন্য খবর দেখুন